Polisiebeamptes in hof oor korrupsie | Maroela Media
Kapt. Simphiwe Mhlongo, woordvoerder van die Valke, het gesê konstabel Phumlani Mlotshwa (33) word daarvan beskuldig dat hy R5 000 omkoopgeld in 'n saak van motordiefstal wou bekom om 'n voertuig vry te stel wat geskut is. Die bedrag is aan Mlotshwa oorbetaal nadat hy die persoon na 'n nabygeleë kitsbank vergesel het.
Konst. Nthuthuko Mzobe (33), wat by Durban se satelliet-polisiestasie gestasioneer is, het na bewering verlede week 'n taxi gekonfiskeer toe hy aangevoer het die bestuurder het hom amper omgery. Hy het omkoopgeld van R2 500 geëis om die voertuig vry te stel. Die beampte is kort daarna in hegtenis geneem.
"Albei beskuldigdes is vrygelaat op borgtog van R5 000 en die sake is onderskeidelik uitgestel tot 15 en 20 Mei."
maak van hulle 'n voorbeeld soos met die landdros, lang jare in 'n tronk sel, elkeen alleen
Hierdie is so aledaagse nuus dit is nie eers meer snaaks nie die klomp kan seker nie laer daal as wat hulle reeds is nie ,jammer hulle mors hardwerkende mense se belasting geld.
"Polisiebeamptes in hof oor korrupsie" – Selfde as "Son sak en dit is donker".
Gebeur gereeld ….ou storie …baie van hulle !
Dan is daar nog mense wat nie weet hoekom die meerderheid suid afrikaners die polisie nie respekteer en vertrou nie ,lees maar net nuus en kyk na die stygende misdaad.